Diari Oficial de la Generalitat Valenciana


Sumari del DOGV 9499, del 28-12-2022 (2022/12011)

RESOLUCIÓ de 7 de desembre de 2022, de la Direcció General de Formació Professional i Ensenyaments de Règim Especial, per la qual s'accepta la renúncia formulada per la persona adjudicatària i el nomenament de la persona substituta corresponent a la convocatòria de selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després, i si és el cas, en els campionats internacionals Euroskills i WorldSkills.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/12203


Data del document
:   07-12-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 7 de desembre de 2022, de la Direcció General de Formació Professional i Ensenyaments de Règim Especial, per la qual s'accepta la renúncia formulada per la persona adjudicatària i el nomenament de la persona substituta corresponent a la convocatòria de selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després, i si és el cas, en els campionats internacionals Euroskills i WorldSkills. [2022/12546]  
  
  
El Ministeri d'Educació i Formació Professional finança les accions de difusió i millora de la qualitat de la Formació Professional del sistema educatiu («Qualitat») dins de l'objectiu específic d'augmentar la participació en la Formació Professional de grau mitjà i superior i millorar la qualitat de la Formació Professional. Per part seua, el Marc de Referència Español d'assegurament de la qualitat (en concordança amb el Marc de Referència Europeu de Garantia de Qualitat) té com a objectiu general garantir i millorar la qualitat de la Formació Professional del sistema educatiu a nivell de sistemes (administracions implicades) i de centres proveïdors de Formació Professional, donant resposta a les necessitats a nivell nacional, regional i local, a les recomanacions europees i a les quals pogueren sorgir dins de l'àmbit dels interlocutors socials.  
En aquest marc, es va publicar la Resolució de 14 de desembre de 2021, de la Secretaria General de Formació Professional, per la qual es publica l'Acord de la Comissió General d'Educació de 29 de setembre de 2021, en la qual es van aprovar els criteris de distribució, així com el repartiment resultant del crèdit destinat l'any 2021 al Programa de Cooperació Territorial de Qualitat en Formació Professional del sistema educatiu espanyol. Dins de les accions de Qualitat que es poden desenvolupar, segons la resolució esmentada, estan les accions de difusió referides a l'organització i participació en els campionats autonòmics i estatals de Formació Professional (CVSkills i SpainSkills, respectivament) i participació en els campionats europeus i mundials de Formació Professional, denominats, Euroskills i Worldskills.  
  
En virtut d'aquest acord la Comunitat Valenciana ha rebut, per a l'any 2022, la quantitat de 610.614,15 ?, consignada en l'aplicació pressupostària 18.05.322b.454.01 dels Pressupostos Generals de l'Estat per a 2021, per al desenvolupament d'accions de qualitat en formació professional del sistema educatiu espanyol, susceptible de cofinançament pel Fons Social Europeu en el marc financer 21-27. Aquesta quantitat econòmica es destina a desenvolupar les accions contemplades dins del programa de Qualitat abans esmentat, dins de les quals es troben els campionats de Formació Professional.  
Més concretament, la Direcció General de Formació Professional i Ensenyaments de Règim Especial de la Conselleria d'Educació, Cultura i Esport ostenta la representació oficial i delegació autonòmica davant el Ministeri d'Educació i Formació Professional, organitzador dels campionats de Formació Professional SpainSkills. La pertinença a aquestes organitzacions comporta, entre altres compromisos, el d'organitzar biennalment campionats autonòmics de Formació Professional.  
  
Per la Resolució de 16 de juny de 2022, de la Conselleria d'Educació, Cultura i Esport (DOGV 9366 / 21.06.2022), es va convocar una selecció de docents perquè actuen com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2022, en el campionat nacional SpainSkills que tinga lloc després, i en el seu cas, en els campionats internacionals Euroskills i WordSkills.  
Per la Resolució de 8 de novembre de 2022, de la Direcció General de Formació Professional i Ensenyaments de Règim Especial (DOGV 9471 / 16.11.2022), per la qual es resolia la convocatòria de la selecció de docents que actuaran com a coordinadors tècnics, es va establir un llistat definitiu compost pel professorat coordinador tècnic seleccionat per a cada modalitat de competició i un segon llistat que conté la relació de personal coordinador de reserva.  
  
Vist l'escrit de renúncia presentat pel professor José Manuel Luna Vicente amb data 17 de novembre de 2022, nomenat coordinador tècnic de la modalitat de Tecnologia de l'Automòbil en la resolució anteriorment esmentada.  
De conformitat amb el que s'estableix en el punt tercer de la Resolució de 8 de novembre de 2022, de la Direcció General de Formació Professional i Ensenyaments de Règim Especial (DOGV 9471 / 16.11.2022), en el qual s'estableix una llista definitiva de personal de reserva, que, en cas de renúncia, assumirà les funcions, drets i obligacions derivades de la coordinació tècnica de la modalitat de competició que tinga atribuïda, resolc:  
  
Primer  
Acceptar la renúncia, presentada amb data 17 de novembre de 2022, al nomenament com a coordinador tècnic de la modalitat de Tecnologia de l'Automòbil, publicat en la Resolució del 8 de novembre de 2022 (DOGV 9471, 16.11.2022), del professor Sr. José Manuel Luna Vicente.  
  
  
Segon  
Nomenar com a coordinadora tècnica de la modalitat de Tecnologia de l'Automòbil la següent persona del llistat de professorat coordinador de reserva per a aquesta especialitat, la professora Susana Doménech Martínez.  
  
València, 7 de desembre de 2022.- El director general de Formació Professional i Ensenyaments de Règim Especial, p. d. (R 13.04.2022; DOGV 9328, 29.04.2022): Manuel Gomicia Giménez.